|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Проект на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г. (ДВ, бр. 46 от 2019 г.; изм. бр. 67 от 2019 г.)** |
| **За включване в законодателната/**  **оперативната програма на Министерския съвет за периода:**  **01 юли – 31 декември 2020 г.** | **Дата:13.10.2020 г.** |
| **Контакт за въпроси:**  **Елена Иванова – директор на дирекция „Развитие на селските райони“** | **Телефон: 02/98511354** |
| **1. Дефиниране на проблема:**  *1.1. Кратко опишете проблема и причините за неговото възникване. Посочете аргументите, които обосновават нормативната промяна.*  Необходимостта от приемане на нормативния акт се обуславя от осигуряване на широко участие на заинтересованите страни в процеса по програмиране на средствата от Европейския земеделски фонд за развитие на селските райони и от Европейския фонд за гарантиране на земеделието. Съгласно чл. 7 от Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г. в състава на тематичната работна група за разработване на Стратегическия план за развитие на земеделието и селските райони за периода 2021 –2027 са допустими за включване само юридически лица с нестопанска цел, работещи в обществена полза. Не е предвидена възможност, като членове с право на глас да участват юридически лица с нестопанска цел в частна полза, каквито са преобладаващата част от активните неправителствени организации в сектора „селско стопанство“, както и на кооперативни съюзи.  Съгласно чл. 7, ал. 4 от Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г., като членове на тематичната работна група се включват:  1. Централното координационно звено, сертифициращите и одитните органи по програмите за програмния период 2014 – 2020 г., Разплащателната агенция по Програмата за развитие на селските райони и определените от Министерския съвет водещи ведомства за разработването на програмите, финансирани от фондове за програмния период 2021 – 2027 г.;  2. ведомствата, отговорни за политиките, мерки по които ще се финансират от съответната програма;  3. дирекция "Икономическа и социална политика" в администрацията на Министерския съвет;  4. дирекция "Икономическа и финансова политика" на Министерството на финансите;  5. дирекция "Права на човека" на Министерството на външните работи;  6. Националния статистически институт;  7. Комисията за защита от дискриминация;  8. Агенцията за хората с увреждания;  9. регионалните съвети за развитие в районите от ниво 2;  10. представителните организации на работодателите и на работниците и служителите на национално равнище, признати от Министерския съвет по реда на Кодекса на труда;  11. национално представителните организации на и за хора с увреждания, признати от Министерския съвет по реда на Закона за хората с увреждания;  12. Националното сдружение на общините в Република България;  13. академичната общност;  14. следните групи юридически лица с нестопанска цел, работещи в обществена полза, според мерките, които ще се финансират по съответната програма:  а) организации, работещи в сферата на равенството между мъжете и жените, недискриминацията и равните възможности;  б) организации, работещи в сферата на социалното включване и интегрирането на маргинализираните групи;  в) екологични организации;  г) организации, работещи в сферата на образованието, науката и културата;  д) организации на местните инициативни групи и местните инициативни рибарски групи за изпълнение на Подхода "Водено от общностите местно развитие";  15. Фонда на фондовете по смисъла на чл. 5, ал. 1 от Закона за управление на средствата от Европейските структурни и инвестиционни фондове.  За членове могат да бъдат определяни представители и на други групи юридически лица с нестопанска цел за общественополезна дейност, имащи отношение към мерките, които ще се финансират по съответната програма.  Стратегическият план за развитие на земеделието и селските райони за периода 2021 –2027 г. предвижда включване на интервенции за подкрепа на широк кръг лица. Към момента в състава на работната група са включени представители на всички заинтересовани ведомства, общини и неправителствени организации, посочени в чл. 7 от ПМС 142. Основните цели на стратегическия план са насочени към земеделските стопани от всички сектори, чиито интереси в повечето случаи се представляват от юридически лица с нестопанска цел в частна полза, които към момента не са допустими за включване в състава на работната група, като членове с право на глас.    *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Съгласно *проекта на Регламент на Европейския парламент и на Съвета за установяване на правила за подпомагане за стратегическите планове, които трябва да бъдат изготвени от държавите членки по линия на Общата селскостопанска политика (стратегическите планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на Регламент (ЕС) № 1305/2013 на Европейския парламент и на Съвета и Регламент (ЕС) № 1307/2013 на Европейския парламент и на Съвета* всяка страна следва да разработи стратегически план въз основа на прозрачни процедури в съответствие със своята институционална и правна  уредба и в партньорство.  Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 – 2027 г. определя кои организации могат да бъдат включвани в състава на тематичните работни групи за разработване на програмите и планове за следващия програмен период. По отношение неправителствените организации постановлението допуска само юридически лица с нестопанска цел, работещи в обществена полза. Поради естеството на целите, за които се създават неправителствените организации в сектор „селско стопанство“, а именно защита на интересите на земеделски стопани, те се регистрират като юридически лица с нестопанска цел в частна полза.  Към момента, в състава на тематичната работна група за разработване на Стратегическия план за развитие на земеделието и селските райони за периода 2021-2027 преобладават държавни институции. За да се избегне изкривяване на подпомагането и за да се разработят приложими на практика интервенции е необходимо те да бъдат консултирани с реалния земеделски бранш, който е представен от юридически лица с нестопанска цел в частна полза.  С оглед всеобхватността, мащаба и разнородността на подпомагането, чрез включването като членове на тематичната работна група на юридически лица с нестопанска цел в частна полза и кооперативни съюзи ще се изготви документ, който най-ефективно и балансирано да отразява и адресира потребностите и приоритетите от финансиране както в земеделския сектор и в хранително-вкусова промишленост.  В тази връзка е необходимо да бъде прието Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г., което да допуска включване на членове на тематичната работна група за разработване на Стратегическия план за развитие на земеделието и селските райони на юридически лица с нестопанска цел, осъществяващи дейност в частна полза и кооперативни съюзи.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| **2. Цели:**  С приемането на проекта се стимулира по-ефективното участие на неправителствения сектор в подготовка на Стратегическия план за развитие на земеделието и селските райони 2021 - 2027 г.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  Министерство на земеделието, храните и горите;  Кооперативни съюзи, работещи в сферата на земеделието;  Юридически лица с нестопанска цел в частна полза, работещи в сектора „селско стопанство“ и селски райони, представители на браншовите организации от следните сектори: растениевъдство; животновъдство и хуманно отношение към животните; хранително-вкусова промишленост; лозаро-винарски сектор; горско стопанство; биологично земеделие и биологично животновъдство; подкрепа на малки стопанства; подкрепа на млади фермери и приемственост на поколенията; организации, подпомагащи къси вериги на доставка и местни пазари; организации, специализирани в сферата на подобряване на културното и природно наследство на селата и др.  Към настоящия момент 19 юридически лица с нестопанска цел в частна полза са заявили желание за включване в тематичната работна група, но поради съществуващото ограничение те са включени в работата без право на глас. Тези организации представляват интересите на земеделски производители в различни сектори на земеделието, както и др. категории потенциални бенефициенти на стратегическия план.    *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4.** **Варианти на действие:**  Вариант 0: „Без действие”   1. Запазва се досегашният състав на тематичната работна група за разработване на Стратегическия план за развитие на земеделието и селските райони 2021 - 2027 г., без да е представена възможност заинтересованите страни да вземат участие в процеса на подготовка на плана. Съставът е определен по реда на чл. 7 от Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021-2027 г. Съществува голям риск разработеният план да не отразява коректно и да не адресира потребностите и приоритетите от финансиране в земеделския сектор и в хранително-вкусова промишленост впоследствие възниква необходимост от извършване на множество процедури за изменение на стратегическия план. 2. Съществува и риск от увеличаване на процента на неизпълнение.   Вариант 1: „Приемане на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г.“  С приемането на постановлението ще се създаде възможност за включване на възможно най-широк кръг заинтересовани юридически лица с нестопанска цел в тематичната работна група за разработване на Стратегическия план за развитие на земеделието и селските райони за периода 2021-2027 г. Това ще допринесе до изготвяне на балансиран стратегически план, който най-ефективно да отразява и адресира потребностите и приоритетите от финансиране както в земеделския сектор и в хранително-вкусова промишленост. Членовете на работната група за разработване на стратегическия план, които са представители на юридическите лица с нестопанска цел в частна полза, трябва да отговарят на следните изисквания:  1. да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на дейност в частна полза или да са регистрирани по реда на Закона за кооперациите най-малко 2 години преди датата на подаване на заявление за участие в процедурата за избор;  2. да са действащи и активно осъществяващи целите си не по-малко от 2 години към датата на подаване на заявлението за участие в процедурата за избор;  3. да са участвали със становища и предложения в съвети, законодателни инициативи, програми или други събития, имащи значение за Общата селскостопанска политика и състоянието на селското стопанство и хранително-вкусовата промишленост.  Включените изисквания са аналогични на условията за включване на юридическите лица с нестопанска цел в обществена полза.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  Вариант 0: „Без действие”  Към момента, в състава на тематичната работна група за разработване на Стратегическия план за развитие на земеделието и селските райони за периода 2021-2027 преобладават държавни институции. Не включването на широк кръг заинтересовани страни може да доведе разработване на стратегически документ с неприложими на практика интервенции. Това от своя страна ще доведе до неизпълнение на заложените цели или възникване на необходимост от често изменение на стратегическия план.  Вариант 1: „Приемане на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г.”  Не са идентифицирани негативни въздействия.  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 0: „Без действие”**  Няма положителни въздействия.  **Вариант 1: „Приемане на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г.”**  Създаване на възможност за включване на широк кръг заинтересовани юридически лица с нестопанска цел в тематичната работна група за разработване на Стратегическия план за развитие на земеделието и селските райони за периода 2021-2027 г. Разработване стратегически план, който най-ефективно и балансирано отразява и адресира потребностите и приоритетите от финансиране както в земеделския сектор и в хранително-вкусова промишленост.  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Вариант 0: „Без действие”  Липсата на възможност всички заинтересовани страни да вземат участие в процеса на подготовка на плана може да доведе до голям риск разработеният план да не отразява коректно и да не адресира потребностите и приоритетите от финансиране в земеделския сектор и хранително-вкусова промишленост. В следствие на което ще възникне необходимост от извършване на множество процедури за изменение на стратегическия план, в случай, че се запази досегашният състав на тематичната работна група за разработване на Стратегическия план за развитие на земеделието и селските райони 2021 - 2027 г.  Подготовката на стратегически план, който не е съобразен с потребностите на земеделските стопани води и до риск от увеличаване на процента на неизпълнение.  Вариант 1: „Приемане на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г.”  Не са идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**   Ще се повиши   Ще се намали  ☒ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  *Когато отговорът е „да“, посочете колко и кои са те*  *Не.* | |
| **10. Как въздейства актът върху микро-, малките и средните предприятия (МСП)?**   Актът засяга пряко МСП   Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**   Да  ☒ Не | |
| **12. Обществени консултации:** Проектът на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г. ще бъде публикуван на портала за обществени консултации и на интернет страницата на Министерството на земеделието, храните и горите за 14 дни. По-краткият срок е свързан със задължението да се разработи проект на стратегически план до края на 2020 г., тъй като той обхваща периода 1 януари 2021 г. до 31 декември 2027 г.    *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** **Елена Иванова – директор на дирекция „Развитие на селските райони“, Министерство на земеделието, храните и горите**  **Дата: 30.09.2020 г.**  **Подпис:** | |